|  |
| --- |
| Φιλοσοφικός Λόγος |
| Εισαγωγή (2η ώρα) |
|  |
| Σελίδες 34-39 |
|  |

Φιλοσοφικός Λόγος

**Εισαγωγή (2η ώρα)**

# ερωτήσεις

• • •

1) Σε τι συνίσταται η διαλεκτική μέθοδος του Σωκράτη και σε τι η μαιευτική;

2) Σε τι έμοιαζε και σε τι διέφερε η φιλοσοφική δραστηριότητα του Σωκράτη από εκείνη των σοφιστών;

3) Τι είναι η επαγωγική μέθοδος που χρησιμοποιούσε ο Σωκράτης στη φιλοσοφική του αναζήτηση;

4) Ποιο ήταν το κατηγορητήριο εναντίον του Σωκράτη και ποια τα αληθινά κίνητρα των κατηγόρων του;

5) Πώς συμπεριφέρθηκε στη διάρκεια της δίκης του ο Σωκράτης και πώς η στάση του αυτή επηρέασε την τελική κρίση;

6) Οι ιδέες των πλατωνικών κειμένων είναι δημιουργία του Σωκράτη, του Πλάτωνα ή κάποιου άλλου;

# **Δ2. Οι φιλοσοφικές ιδέες του Σωκράτη. Διαλεκτική, μαιευτική, ειρωνεία. Η αναζήτηση των ορισμών, η επαγωγική μέθοδος και η ηθική.**

ο χρησμός του μαντείου των Δελφών για τον πιο σοφό άνθρωπο

πώς ο Σωκράτης τον έλεγξε και ποιες αντιδράσεις προκάλεσε

ίσως και ειρωνεία για το μαντείο: Μήπως άθεος;

Σωκρατική αμφισβήτηση

η ειρωνεία ως όπλο της σκέψης για αναζήτηση και για φιλοσοφική έρευνα

ποια η σχέση του με τους σοφιστές;

ποια εικόνα είχαν οι απλοί Αθηναίοι για τον Σωκράτη;

ο Σωκράτης αναζητά την πρώτη αλήθεια, την αναλλοίωτη.

Διαλεκτική και μαιευτική

διαλεκτική= διάλογος = σταδιακή, βήμα-βήμα αναίρεση των θέσεων του συνομιλητή και έπειτα προσπάθεια εξαγωγής μιας νέας αλήθειας.

πώς εφαρμόζεται η διαλεκτική:

* Ο συνομιλητής του Σωκράτη εκθέτει μιαν άποψη που ο ίδιος θεωρεί ολοκληρωμένη.
* Ο Σωκράτης με ερωτήσεις έως αι απλοϊκές ωθεί τον συνομιλητή του σε αδιέξοδο και σε απόδειξη της σαθρότητας των θέσεων που υποστηρίζει
* έπειτα ο Σωκράτης με νέα σειρά ερωτημάτων τον οδηγεί στη γενική αλήθεια, στην πρώτη αλήθεια των πραγμάτων.

Ο Σωκράτης δε διατυπώνει στους πλατωνικούς διαλόγους καμιά δική του θεωρία εξαρχής, αλλά προσπαθεί να εξαγάγει την άποψή του από τον αντίπαλο. Αυτή είναι η **μαιευτική μέθοδος**. Ο Σωκράτης, γιος μαίας, θεωρεί τον εαυτό μαία της αλήθειας την οποία γεννά ο συνομιλητής του.

Βασική θεωρία του Σωκράτη: ο άνθρωπος γνωρίζει την αλήθεια, την Ιδέα. Η φιλοσοφική σκέψη έγκειται στην προσπάθεια να βοηθήσει τον άνθρωπο να την ξαναθυμηθεί.

Η αναζήτηση των ορισμών, η επαγωγική μέθοδος και η ηθική

|  |  |
| --- | --- |
| Ο Σωκράτης έστρεψε το ενδιαφέρον του από την κοσμολογία στη φιλοσοφία του ανθρώπου και της κοινωνίας και την περιόρισε μόνο στην αναζήτηση των ανθρώπινων πραγμάτων | Όμως και νωρίτερα φιλόσοφοι και οι σοφιστές είχαν ασχοληθεί με τη φιλοσοφία του ανθρώπου |
| μόνο ο Σωκράτης ασχολούνταν με τα θέματα του ανθρώπου με διάθεση να βελτιωθεί ο ατομικός και ο κοινωνικός βίος | οι σοφιστές ασχολούνταν με τα θέματα του ανθρώπου χρησιμοθηρικά |
| ο Σωκράτης αναζητούσε την αρχή κάθε ηθικής έννοιας, το απόλυτο , την ουσία της ηθικής | οι πρώτοι φιλόσοφοι αναζητούσαν την πρώτη αρχή της δημιουργίας |

ἐπακτικοὶ λόγοι: η επαγωγή είναι ο δρόμος που χρησιμοποίησε ο Σωκράτης για να εξαγάγει καθολικούς ορισμούς (το *ὁρίζεσθαι καθόλου*). Ξεκινώντας από παραδείγματα της καθημερινής ζωής εξήγε καθολικά συμπεράσματα που οδηγούσαν στην κατά τη γνώμη του απόλυτη γνώση του θέματος.

**Δ3. Η δίκη και ο θάνατος του Σωκράτη**

οι μηνυτές: Μέλητος, Άνυτος, Λύκων (ηγέτες του δημοκρατικού κόμματος της Αθήνας)

κατηγορίες: ασέβεια προς θεούς-εισαγωγή καινών δαιμονίων (=νέων θεών)-διαφθορά νέων

**ασέβεια**: συνήθης κατηγορία κατά διανοουμένων (παλιότερα Αισχύλος, Αναξαγόρας και Πρωταγόρας είχαν κατηγορηθεί για ασέβεια). προσχηματική για τον Σωκράτη

**διαφθορά νέων**: α) επειδή γοήτευε τους νέους αλλά β) κυρίως επειδή πολλοί μαθητές του υπήρξαν υποκινητές και πρωταγωνιστές της τυραννίας των Τριάκοντα (Χαρμίδης, Κριτίας θείοι Πλάτωνα)

Αποτέλεσμα δίκης: Ένοχος με 281 έναντι 220 ψήφων

Ποινή: θάνατος με 300 έναντι 201 ψήφων

Η αύξηση των καταδικαστικών ψήφων οφειλόταν στην περιφρονητική προς την Ηλιαία πρότασή του να τιμωρηθεί με …ισόβια δωρεάν σίτηση στο πρυτανείο κι έπειτα με πρόστιμο μιας μνας (οι μαθητές του πρότειναν 30 μνες για να τον σώσουν).

Η μηνιαία καθυστέρηση της εκτέλεσης της ποινής (με κώνειο) λόγω θρησκευτικών εορτών στη Δήλο επέτρεψε την οργάνωση απόπειρα απόδρασης που ο ίδιος ο Σωκράτης αρνήθηκε.

Αντώνης Μιχαηλίδης

Γελ Θρακομακεδόνων